सपना चौधरी नाइट की टिकटों पर सीएम योगी की तस्वीर बीजेपी नेताओं को पसंद नहीं आई और उनके द्वारा इसका विरोध किया जा रहा है। नेताओं ने इसे आपत्तिजनक कहते हुए कहा कि वह इस मामले पर जांच कराएंगे। बीजेपी नेताओं का कहना है कि अगर कोई आइटम गर्ल अपना कार्यक्रम करती है और उसका कोई आयोजन कराए, अगर समाज अनुमति देता है तो कुछ गलत नहीं है, लेकिन अगर सीएम साहब की तस्वीर इस प्रकार के कार्यक्रम में लोग लगाने की बात करते हैं तो यह आपत्ति का कारण बन सकता है। बीजेपी नेताओं का कहना है कि कानपुर प्रशासन को पत्र लिखकर इस मामले में जांच की मांग की जाएगी। आपको बता दें कि जिस ग्राउंड पर यह कार्यक्रम हुआ, उसे कानपुर नगर निगम ने ही आयोजकों को उपलब्ध कराया था। निगम पर बीजेपी की मेयर प्रमिला पांडेय का कब्जा है।